

Τετάρτη, 17 Ιουλίου 2013

**ΔΕΛΤΙΟ ΤΥΠΟΥ**

Στο πλαίσιο της προκήρυξης της δράσης (ΦΕΚ Β 1589-21/6/2013) με τίτλο «ΕΚΣΥΓΧΡΟΝΙΣΜΟΣ ΠΡΑΤΗΡΙΩΝ ΥΓΡΩΝ ΚΑΥΣΙΜΩΝ» η Κοινωνία της Πληροφορίας θέτει σε λειτουργία την ηλεκτρονική εφαρμογή υποβολής της σχετικής αίτησης συμμετοχής.

**Αντικείμενο** της δράσης είναι η ενίσχυση των πρατηρίων υγρών καυσίμων της χώρας για την εγκατάσταση Ολοκληρωμένου Συστήματος Εισροών-Εκροών, προκειμένου να διασφαλίζεται η ορθή μέτρηση του εισερχομένου και εξερχομένου καυσίμου. Τα εν λόγω συστήματα θα είναι συνδεδεμένα με πληροφοριακό σύστημα του Υπουργείου Οικονομικών για την καταγραφή των πραγματικών ποσοτήτων και τιμών πώλησης.

Δικαιούχοι των ενισχύσεων είναι οικονομικές μονάδες, ανεξάρτητα από τη νομική τους μορφή (όχι ενώσεις επιχειρήσεων) που ασκούν οικονομική δραστηριότητα στην ελληνικό χώρο, στο τομέα των πρατηρίων υγρών καυσίμων.

Η διαδικασία υποβολής αιτήσεων, το περιεχόμενο του Φακέλου Αίτησης, η διαδικασία αξιολόγησης προτάσεων για την ένταξη στη δράση περιγράφονται αναλυτικά στον Οδηγό που αποτελεί αναπόσπαστο τμήμα της προκήρυξης (ΦΕΚ Β 1589-21/6/2013).

Οι δυνητικοί δικαιούχοι της **Περιφέρειας Αττικής** και της **Περιφερειακής Ενότητας Θεσσαλονίκης**, που επιθυμούν να ενταχθούν στη δράση, υποχρεούνται να εκδηλώσουν ενδιαφέρον για συμμετοχή **από τις 18-07-2013** στην ηλεκτρονική διεύθυνση:

[**http://e-gas-station.ktpae.gr**](http://e-gas-station.ktpae.gr)

Οι ενδιαφερόμενες επιχειρήσεις μπορούν να συμβουλεύονται την ενότητα [Ανακοινώσεις](http://e-gas-station.ktpae.gr/e-gas/el-gr/%CE%BD%CE%B5%CE%B1/%CE%B1%CE%BD%CE%B1%CE%BA%CE%BF%CE%B9%CE%BD%CF%8E%CF%83%CE%B5%CE%B9%CF%82.aspx) για ότι νεότερο αφορά την εξέλιξη της δράσης.

Επίσης μπορούν να επικοινωνούν με το γραφείο αρωγής υποβάλλοντας [γραπτά ερωτήματα](http://e-gas-station.ktpae.gr/e-gas/el-gr/helpdesk.aspx) και τηλεφωνικώς από Δευτέρα έως Παρασκευή από 9:00πμ. έως 17:00μμ. στο τηλέφωνο 2106888870.

Από το Γραφείο Τύπου